OpenLLM-France/wikimedia huggingface dataset:
# Helburu orokorreko programazio-lengoaia

Helburu orokorreko programazio-lengoaia, informatikan, askotariko aplikazio-eremuetan softwarea idazteko diseinatutako programazio-lengoaia da. Domeinu espezifikoko programazioko lengoaiak ez bezala, horietan sektore jakin batera egokitutako ezaugarri bereziak daude: zientifikoa, artistikoa, jokoak...
Hona hemen xede orokorreko programazio-lengoaia batzuk:
* Ada (programazio-lengoaia)
* ALGOL
* Azken hizkuntza
* BASIC
* Boo
* C
* C++
* C#
* Clojure
* COBOLA
* Crystal
* D
* Dart
* Elixir
* Erlang
* F#
* Fortran
* Go
* Haskell
* Idris
* Java
* JavaScript
* Julia
* Lisp
* Lua
* Modula-2
* NPL
* Oberon
* Objective-C
* Pascal
* Perl
* PHP
* Pike
* PL/I
* Python
* Ring
* RPG
* Ruby
* Rust
* Scala
* Simulatu
* Swift
* Tcl

## Erreferentziak

* ↑ General Purpose Programming Language. wiki.c2.com.
* ↑ Laurence Tratt: General Purpose Programming Languages' Speed of Light. http://tratt.ne.
* ↑ Kantawala, Moiz. General-purpose programming / Coding | Digital Technologies Hub. www.digitaltechnologieshub.edu.au.

## Ikus, gainera

* Programazio-lengoaia
* Zerrenda:Programazio-lengoaiak
* Programazio-lengoaien arteko konparazioa

## Kanpo estekak

* Mihiztadura-lengoaia eta goimailako lengoaiak: noiz eta zergatik; Zientzia.net atarian
* Programazio-lengoaia gehienen bilakaera grafiko batean
* (Ingelesez) Programazio-lengoaia gehienen bilakaera
* Datuak: Q951497
# Abjad

Abjad ( (Arabieraz) أبجدأبجد) (baita ere abyad) hizkiak zein zenbakiak adierazteko idazkera sistema bat da. Hizkiak idazteko sistema horren berezitasuna honetan datza: bakarrik fonema kontsonantikoentzako ikurrak daudela eta ez bokalikoentzat. Horregatik, kontsonantario izenaz eze ezagutzen dira.

## Hitzaren jatorria

Abjad izena arabieraz letren ordena buruz ikasteko erabiltzen zen sekuentzia mnemotekniko zaharretik dator:
   * abjad hawwaz HuTTi kalaman sa'faS qarashat thakhadh DaZagh.
Abjad hitzak, bestetik, zenbait ikertzaileren ustetan, sustrai zaharragoak bide ditu, fenizieratik edo ugaritikotik.
Teknizismo horren sortzailea Peter T. Daniels (New Jersey, 1951) izan zen eta bakarrik onartzen ditu abyad moduan benetan kontsonante bakarrik onartzen dituzten kontsonantarioak; horren arabera, arabierarena edo hebrearena ez ziren benetako abjadak, zenbait diakritikoren bidez hizkuntza horiek bokalak bereiz baititzakete.
Gaur egun Abyad kontsonantarioak askotan alfabetoak izatera igaro dira.

## Abjad zenbakikuntza

Abjad zenbakikuntza, Hisab al-Jummal ere deitua (arabieraz:حِسَاب ٱلْجُمَّل ), zenbaki-sistema alfabetiko alfanumeriko bat da. Arabiar hiztunen munduan erabiltzen da VIII. mendea baino lehenagotik, zenbaki arabiar posizionalak onartu zirenetik.
Abjad ohiko ordenaren arabera:
| Balioa | Hizkia | Izena | Transliterazioa |
| 1 | ا | ʾalif | a |
| 2 | ب | bā' | b |
| 3 | جـ | jīm | j |
| 4 | د | dāl | d |
| 5 | هـ | hāʾ | h |
| 6 | و | wāw | w / ū |
| 7 | ز | zāy/zayn | z |
| 8 | حـ | ḥāʾ | ḥ |
| 9 | ط | ṭāʾ | ṭ |
| Balioa | Hizkia | Izena | Transliterazioa |
| 10 | ى | yāʾ | y / ī |
| 20 | ك | kāf | k |
| 30 | ل | lām | l |
| 40 | مـ | mīm | m |
| 50 | ن | nūn | n |
| 60 | س | sīn | s |
| 70 | ع | ʿayn | ʿ |
| 80 | ف | fāʾ | f |
| 90 | ص | ṣād | ṣ |
| Balioa | Hizkia | Izena | Transliterazioa |
| 100 | ق | qāf | q |
| 200 | ر | rāʾ | r |
| 300 | ش | shīn | sh |
| 400 | ت | tāʾ | t |
| 500 | ث | thāʾ | th |
| 600 | خـ | khāʾ | kh |
| 700 | ذ | dhāl | dh |
| 800 | ض | ḍād | ḍ |
| 900 | ظ | ẓāʾ | ẓ |
| 1000 | غ | ghayn | gh |
* Alfabeto arabiarra
* Alfabeto hebrear
* Alfabeto nabateoar
* Alfabeto ugaritikoar
* Alfabeto feniziar
* Alfabeto samaritar
* Idazkera jeroglifiko

## Ikus halaber

* Silabario
* Abugida
* Alfabeto
* Gematria

## Erreferentziak

* ↑ http://omniglot.com/writing/alphabetic.htm
* ↑ Stephen Chrisomalis. (2010). Numerical Notation: A Comparative History. Cambridge University Press, 162 or. ISBN 9780521878180..
* ↑ Macdonald 1986, 117, 130, 149 orr. .

## Kanpo estekak

* Alfabeto silabikoen web orria.
* Datuak: Q185087
* Multimedia: Semitic abjads / Q185087
# 2020ko Ameriketako Estatu Batuetako hauteskunde presidentzialak

2020ko Ameriketako Estatu Batuetako hauteskundeak AEBetan 2016ko azaroaren 3an lehendakaria aukeratzeko ospatu ziren hauteskunde orokorrak dira. Halaber, lehendakariordea ere aukeratu zen. AEBetako Konstituzioaren Hogeitabigarren Emendakinak jardunean zegoen lehendakaria, Donald Trump kasu, bigarren eta azken agintaldi baterako aurkeztu zen.
Hauteskunde Orokor hauetan parte hartu zuten hautagaiak hautatzeko Hauteskunde Primarioak 2020ko otsailaren 1a eta ekainaren artean herrialdea osatzen duten 50 estatuetako bakoitzean eta Columbia barrutian ospatu ziren.

## Hautagaitzak
### AEBetako Alderdi Demokrata Alderdi Demokrata

Alderdi Demokrata2020ko Hautagaitza Demokrata :
| Joe Biden | Kamala Harris |
| Lehendakaritza | Lehendakariordetza |
| 47. Ameriketako Estatu Batuetako presidenteordea (2009–2017) | Senataria Kalifornia ordezkatuz (2017–gaur egun) |

### Alderdi Errepublikarra

2020ko Hautagaitza Errepublikarra :
| Donald Trump | Mike Pence |
| Lehendakaritza | Lehendakariordetza |
| 45. Ameriketako Estatu Batuetako presidentea (2017–gaur egun) | 48. Ameriketako Estatu Batuetako presidenteordea (2017–gaur egun) |

### Alderdi Libertarioa

2020ko Hautagaitza Libertarioa :
| Jo Jorgensen | Spike Cohen |
| Lehendakaritza | Lehendakariordetza |
| Clemson Unibertsitateko irakaslea | Enpresaria |

### Alderdi Berdea

2020ko Hautagaitza Berdea :
| Howie Hawkins | Angela Walker |
| Lehendakaritza | Lehendakariordetza |
| Ameriketako Estatu Batuetako Alderdi Berdeko sortzailea | ATU sindikatuko langilea |

## Emaitzak

| Hautagaia (alderdia) | Hautagaia (alderdia) | Hauteskunde bozak | Irabazitako estatuak | Herritarren bozak | % |
| | Trump/Pence (Errepublikarra) | 232 | ?? | 74,209,304 | 46.9% |
| | Biden/Harris (Demokrata) | 306 | ?? | 81,271,137 | 51.4% |
| | Jorgensen/Cohen (Libertarioa) | 0 | 0 | 1,865,144 | %?? |
| | Hawkins/Walker (Berdea) | 0 | 0 | 399,111 | %?? |
| | La Riva/Freeman (Sozialismo eta Askatasuna) | 0 | 0 | ?? | %?? |
| | De la Fuente/Richardson (Alliantza) | 0 | 0 | ?? | %?? |
| | Blankenship/Mohr (Konstituzioa) | 0 | 0 | ?? | %?? |
| Guztira | Guztira | 538 | 51 | ?? | % 100,00 |

## Kanpo estekak

* Datuak: Q22923830
* Multimedia: United States presidential election, 2020 / Q22923830
# Halfpenny Yellow

Halfpenny Yellow Maltako Kolonian argitaratutako lehenengo posta-zigilua izan zen. Viktoria Erresuma Batukoa agertzen da irudian, eta soilik posta lokalerako baliogarria zen. 1860ko abenduaren 1ean argitaratu zen lehenengoz. Bi hamarkada eta erdiz Maltan egindako posta-zigilu bakarra izan zen, hainbat aldiz inprimatu zen, kolore eta tonalitate ezberdinekin, baita zulaketa sistema batekin baino gehiagorekin. Maltako postaren kontrola 1885ko urtarrilaren 1ean gobernu kolonialaren esku jarri zenean, posta-zigilua ekoizteari utzi zitzaion, eta behin-behiko zigiluak egin ziren.

## Erreferentziak

* ↑ (Ingelesez) The Stamp-collector's magazine. Bath. 1866 (Noiz kontsultatua: 2024-10-31).

## Kanpo estekak

* Datuak: Q5641907
# (90482) Orko

(90482) Orko (Orcus; behin behineko izendapena 2004 DW duela) Kuiper gerrikoko objektu bat da, zehazki, plutino bezala sailkatzen da. 2004eko otsailaren 17an aurkitu zen arren, 1951. urteko argazki batzuetan ikus daiteke.

## Orbita

Orko plutino arrunt bat da, Neptunorekiko 2:3 erresonantzian sailkatzen dena. Orkoen orbitaren forma Plutonenaren antzekoa da, baina orientazioari dagokionez, ez dira berdinak. Orkoen orbitaren zati bat Neptunoren orbitarengandik hurbil dagoen arren, bi objektuak distantzia handi batek banantzen ditu beti.

## Ezaugarri fisikoak
### Tamaina eta magnitudea

Orkoen magnitude absolutua 2,3 da (Kuiper gerrikoko Quaoar objektuarenarekin alderatu daiteke, honena 2,6 baita). Gutxi gorabehera 0,09ko albedo bat erabiliz, Trujillok dio, objektu honen diametroa 1600km ingurukoa dela, beraz, esan daiteke Orko, Plutonen ondoren, aurkitu den plutinorik handiena dela. Hortaz gain, aipatutako diametroa badu Orkoek, ezagutzen den transneptunotar objektu handienen zerrendan sartuko litzake, zehazki seigarren postuan, Eris, Pluton, Makemake, Haumea eta Sednaren ondoren.

### Kolore eta espektroak

European Southern Observatory-k infragorrien bidez Orcusi egin dizkion behaketa eta ikerketek adierazten dute, Orcusen gainazala izotz zein karbonozko konposatuen nahasketek osatzen dutela. Zehazki, Gemini teleskopioak hartu zuen infragorrizko espektroak adierazi du, Orcusen gainazalaren %15-30a izotzak estaltzen duela. Honek esan nahi du, Karonten baino izotz gutxiago dagoela Orcusen, beraz, Tritonen dagoen izotz kopuruarekin alderatu beharko litzake, antzeko kopurua baitute. Metano solidoa ere aurkitu da Orcusen, %30 baino kopuru txikiagoan ordea. Metanoaren aurkikuntzak etorkizunean Orcusen konposatu kimiko gehiago aurkitzeko esperantzak piztu ditu astronomoen artean.
Transneptunotar objektuek orokorrean kolore eta espektro aniztasun handia eskaintzen dute. Orcusek ordea kolore neutrala erakusten digu, Ixion bezalako objektuen kolore indartsuekin alderatuta.

## Izena

Nazioarteko astronomia elkarteak, Plutonen antzeko orbitak dituzten objektu guztiei infernuari loturiko pertsonaia mitologiko edo bestelako pertsonaien izena ipintzen die. Orcus ez da salbuespena eta erromatar mitologiako heriotzaren jainko baten izena jaso du. 2004ko azaroaren 22an jaso zuen ofizialki izen hau.

## Vanth

Ezagutzen den Orcusen satelite natural bakarra Vanth da. Mike Brownek eta T.A. Suer astronomoek aurkitu zuten 2005eko azaroaren 13an Hubble espazio teleskopioarekin ateratako argazki batzuen bidez. 2007ko otsailaren 22an satelite honen aurkikuntza baieztatu zen UAI 8812 zirkularraren bidez.

## Ikus, gainera

* Transneptunotar objektuak
* Kuiper gerrikoa
* Neptuno
* Sedna

## Kanpo estekak

* Orbitaren elementuak eta erregistro astronomikoa Lowell behatokiaren webgunean.(Ingelesez)
* Orcus Chad Trujilloren webgunean (Ingelesez)
* BBCk argitaratutako lehen artikulua (Ingelesez)
* Datuak: Q15603
* Multimedia: 90482 Orcus / Q15603
# Merkatuaren Plaza (Wrocław)

Wrocławko Merkatuaren Plaza, polonieraz Rynek we Wrocławiu, alemanez Großer Ring zu Breslau, Poloniako Wrocław hiriaren erdigunean dagoen Erdi Aroko plaza bat da. Gaur egun oinezkoentzako gunea da, eta 213x178 metroko azalera du.
Beetan, Wroclawko udaletxea dago.
# Zarauzko merkatua

Zarauzko merkatua Zarautzen 1903an eraikitako azoka-eraikina da. Bertan biltzen dira inguruetako baserrietako produktuak, baita espezializatutako dendak ere. Bi solairuko eraikina, goiko aldea kultura ekimenetarako erabiltzen da. Ramon Kortazar arkitektoak diseinatu zuen, Zarauzko zabalgunearen proiektuaren baitan.

## Historia

Zarautz hiri zaharraren espantsioa XIX. mendearen amaieran eta XX. mendearen hasieran eman zen. Ramon Kortazar Foru Aldundiko arkitektoak Zarautz eraberritzeko proiektu handi bat sortu zuen. Zarauzko eraikinetako batzuk garai eta egile honenak dira. 1903an Kale Nagusia eta Zigordia kalearen artean geratzen zen barne patio batean eraiki zen azoka, egitura neoklasikoarekin. Azoka Portu jauregiaren ondoan dago, Zarauzko udaletxearen eraikin nagusia dena.
Hasiera batean goiko pisuan arrandegiak zeuden eta behean harategiak eta baserritarrak. Hainbeste ziren baserrietatik zetozenak salmentan, astoak gordetzeko astotegi bat eraiki zuela udalak.
2007an itxi zen, konponketa eta egokitzapen lanak egiteko eta 2009an berriro ireki zen gaur egungo itxurarekin: beheko aldean daude denda espezializatuak eta baserritarrak, dagoeneko soberakinak baino hautatutako produktua saltzen dutenak eta goian ekimen kulturaletarako lekua egoteaz gain erraldoiak ere gordetzen dira.

## Arkitektura

Oinplano angeluzuzenekoa da pabiloia, eta barruan bi solairu ditu. Isuri biko estalkia dauka, erdigunean argizulo handi bat duela. Hormak manposteriaz eginda daude eta zorua laua da, zementuzkoa. Berez merkatua denean sartzeko, gune lauangeluar bat dago. Hiru ate dauzka barrura sartzeko, erdikoa zirkuluerdikoa eta albokoak ateburuarekin.

## Erreferentziak

* 1 2 (Gaztelaniaz) «El mercado de Zarautz, punto de encuentro de productos de tierra y mar» www.eitb.eus (Noiz kontsultatua: 2019-09-02).
* ↑ «Mercado de Zarautz - Zarautz Turismo» www.turismozarautz.eus (Noiz kontsultatua: 2019-09-02).
* ↑ «Cortazar Urruzola, Ramon - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-09-02).
* ↑ «Zarautz Histórica ~ Mercado [Mercado | Zarautz Gipuzkoa Guipuzcoa País Vasco»] www.gurezarautz.net (Noiz kontsultatua: 2019-09-02).
* ↑ «Ondare industriala - hiru» www.hiru.eus (Noiz kontsultatua: 2019-09-02).

## Kanpo estekak

* Datuak: Q65684013
* Multimedia: Zarauzko Azoka / Q65684013
# Zabalguneko merkatua (Bilbo)

    Artikulu hau Bilboko merkatuari buruzkoa da; beste esanahietarako, ikus «Zabalguneko merkatua».
Zabalguneko merkatua edota Merkatu Berria Bizkaiko Bilbo hiriburuko merkatu bat da.

## kokalekua

Abando auzoko Zabalgune plazaren 11. zenbakian dago, Kolon Larreategi kalea eta Henao kalearen artean.

## Historia

Lehenengo Zabalguneko merkatua XIX. mendearen bukaeran Bilboko zabalgunearekin batera eraiki zen.
Gaur egungo eraikina, aurrekoa ordezkatu zuena, 1944. urtekoa da eta German Agirre arkitektoak proiektatu zuen.
2005an Bilboko Udalak merkatua dagoen eraikina zaharberritu eta bertan Bilbao Ekimen Turistikoak, Bilbao Convention Bureau, Bilbao Kultura 700, Bilbao Gazte Sarea udal erakundeen eta udal egunkariaren egoitza ipini zituen. Erdialdeko guneaz gain, bere 1053 metro karratuak ekitaldiak ospatu eta topagune izateko erabili ohi dira.

## Ordutegia

* Astelehenetik ostiralera: goizeko 8etatik 14etara eta arratsaldeko 16:30etatik 19etara
* Larunbatak, 8:00etatik 14:00etara.

## Saltokiak

* Fruitu, barazki, okel eta arraina salgai dauden 10 saltoki.

## Erreferentziak

* ↑ Mercado del Ensanche(Gaztelaniaz)

## Kanpo estekak

* Zabalguneko Merkatua. Bilboko Turismo Bulegoa
* Datuak: Q20493078
* Multimedia: Mercado del Ensanche, Bilbao / Q20493078
# Baionako merkatua

Baionako merkatua Lapurdiko Baiona hiriburuan dagoen merkatua da. Baiona Handia auzoan eta Errobi ibaiaren ertzean dago, Pannecau zubia eta Marengo zubiaren artean. Roquebert komandantearen kaian dago.
Bertan 22 saltoki daude, Ipar Euskal Herriko eta euskal gastronomiaren kalitatezko produktu freskoak saldu ohi dira.

## Ordutegia

* Astelehenetik ostiralera: goizeko 7etatik arratsaldeko 13:30etara.
* Larunbata: goizeko 6etatik arratsaldeko 13:30etara.
* Igandea: goizeko 8etatik arratsaldeko 13:30etara.

## Ikus gainera

* Biarrizko merkatua

## Kanpo estekak

* Baionako merkatuari buruzko argibidea. Baionako Merkataritza webgunea (Frantsesez)
* Datuak: Q20492960
* Multimedia: Market hall in Bayonne / Q20492960
# Ermitagañako azoka

Ermitagañako azoka Nafarroako Iruñea hiriburuko Ermitagaña auzoan dagoen udal-merkatu bat da.

## Kokalekua

Ermitagaña kalean kokatua dago, Golem Baiona zinemak eta Europa plazaren alboan eta Yamaguchi parkearen iparraldean.

## Historia

1982an eraikia eta 1999an berritu zen.

## Saltokiak

8 saltoki dauzka:
* 2 fruta- eta barazki-saltoki
* Haragi-saltoki bat
* Arrain-saltoki bat
* Oliba eta kontserba saltoki bat
goiko solairuan, eta behekoan
* Ogi eta opiletarako saltoki bat
* Gazta-saltoki bat
Gainera, merkatuak taberna-kafetegi bat dauka, lore-denda bat eta 630 metro koadroko merkataritza-galeria bat.
Merkatuak etxez etxeko banaketa-zerbitzua dauka, eta aparkalekua ordaintzen die eremu urdinean autoa uzten duten bezeroei. 2010ean sukaldaritza irakasteko gunea prestatu zuten azokan bertan.

## Garraio publikoa

15, 12, 8 eta 9. autobus lineak.

## Kanpo estekak

* Ermitagañako azoka. Iruñeko Udal webgunea
* Datuak: Q12257050
# Santo Domingoko merkatua

Santo Domingoko merkatua Iruñeko Alde Zaharrean dagoen udal merkatu bat da.

## Kokalekua

Iruñeko udaletxearen atzealdean kokatua dago, izen bereko Santo Domingoko aldaparen alboan dagoen Done Jakue plaza, Merkatuaren kalea eta Burguen plazaren artean, eta Santo Domingoko eliza eta San Fermin Aldapakoaren elizaren alboan.

## Ordutegia

Ordutegia: Astelehenetik larunbatera, 8:00etatik 14:00etara. Ostiral arratsaldean, 16:30etik 20:00etara.

## Saltokiak

45 saltoki dauzka honela banatuak:
* 9 arrain-saltoki
* 9 fruta- eta barazki-saltoki
* 8 haragi-saltoki
* 5 txarkuteria-saltoki
* 3 oilasko-saltoki
* 3 bakailao-saltoki
* 2 tripaki-saltoki
* 2 saltoki, ogi eta opiletarako
* Fruitu lehorren saltoki bat
* Arrautza-saltoki bat
* Ozpinez ondutako jakien saltoki bat
* Lore-salmentarako saltoki bat
Halaber, merkatuak Caprabo supermerkatu bat ere badu, 1.307,30 metro koadrokoa. Merkatuak etxez etxeko banaketa-zerbitzua dauka, eta aparkalekua ordaintzen die eremu urdinean autoa uzten duten bezeroei.

## Garraioa

Garraio publikoa: 14. autobus lineak geltokia merkatuaren atean du.

## Kanpo estekak

* Santo Domingoko merkatua. Iruñeko Udala
* Datuak: Q12267038
* Multimedia: Market of Santo Domingo, Pamplona / Q12267038
# Zabalguneko merkatua (Iruñea)

    Artikulu hau Iruñeko merkatuari buruzkoa da; beste esanahietarako, ikus «Zabalguneko merkatua».
Zabalguneko merkatua Nafarroako Iruñea hiriburuko Iruñeko Bigarren Zabalguneko amaia kalean dagoen udal-merkatu bat da.

## Kokalekua

Amaia kalearen 15. zenbakian dago.

## Historia

1947an eraiki zen.

## Ordutegia

* Astelehenetik ostegunera, 08:30etik 14:30era
* Ostiraletan eta festa-bezperetan, 08:30etik 15:00etara eta 16:30etik 20:00etara
* Larunbatetan, 08:30etik 15:00etara

## Saltokiak

65 establezimendu dauzka, honela banatuak:
* 17 haragi-saltoki
* 15 fruta- eta barazki-saltoki
* 9 arrain-saltoki
* 3 esneki-saltoki
* Gazituen 3 saltoki
* Kafea eta ogia saltzeko 3 saltoki
* 2 opil-saltoki
* 2 esneki-saltoki
* Fruitu lehorren 2 saltoki
* 2 arrautza-saltoki
* Ozpinez ondutako jakien 2 saltoki
* Tripaki-saltoki bat
* Aurrez sukaldatutako elikagaien saltoki bat
* Izoztuen saltoki bat
* Belar-produktuen saltoki bat
* Prentsa-saltoki bat
* Produktu ekologikoen saltoki bat
* Ardo-denda bat

## Kanpo estekak

* Zabalguneko merkatuaren webgunea (Gaztelaniaz)
* Zabalguneko merkatua. Iruñeko Udala
* Datuak: Q20493079
* Multimedia: Mercado del Ensanche (Pamplona) / Q20493079
# Hans Lindberg

Hans Óttar Lindberg Tómasson (1981eko abuztuaren 1a) Danimarkako eskubaloi jokalaria da eta jatorri islandiarra du HØJ Elite eta Danimarkako talde nazionalean jokatzen du. Baita jokalari zaharrena ere Danimarkako taldearentzat. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Munduko Txapelketak ||||
| Urtea | Lekua | Domina | Proba |
| 2011 | Suedia | 02 ! | Gizonezkoa |
| 2013 | Espainia | 02 ! | Gizonezkoa |
| 2019 | Alemania / Danimarka | 01 ! | Gizonezkoa |
| 2023 | Polonia / Suedia | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2008 | Norvegia | 01 ! | Gizonezkoa |
| 2012 | Serbia | 01 ! | Gizonezkoa |
| 2014 | Danimarka | 02 ! | Gizonezkoa |
| 2022 | Hungaria / Eslovakia | 03 ! | Gizonezkoa |
| 2024 | Alemania | 02 ! | Gizonezkoa |

## Erreferentziak

* ↑ Hans Lindberg skipt út úr danska hópnum. 12 January 2019.
* ↑ EHF profile
* ↑ «Haandbold info - Herre A-landsholdspillere - Rangliste landskampe» www.haslund.info.
* ↑ «Håndbold info - Herre A-landsholdspillere - Længst fra debut til sidste» www.haslund.info.
* ↑ «Haandbold info - Herre A-landsholdspillere - Ældst på landsholdet» www.haslund.info.
# Devin Booker

Devin Armani Booker (Grand Rapids, Michigan (AEB) 1996ko urriaren 30a) NBAko (National Basketball Association) saskibaloi jokalari estatubatuar profesionala, eta Phoenix Suns taldeko Melvin Booker saskibaloi jokalari ohiaren semea da.
Veronica Gutiérrez kosmetologoa eta Melvin Bookerren semea da Booker. Bere aita Continental Basketball Association-en, Grand Rapids Hoops-en, saskibaloian jokatzen ari zela ezagutu zuten elkar gurasoak, Gutiérrezen jaioterrian, Grand Rapids-en, Michigan. Booker Grand Rapidsen jaio, eta hazi zen; mexikar eta puertorrikar jatorrikoa omen den bere amarekin bizi zen, bere aitak, afroamerikarra, nazioartean saskibaloi karrera profesionala egiten zuen bitartean. Udan, maiz joaten zen aita bisitatzera. 12 urte zituela, Milanera bisitan zihoala, Danilo Gallinarirekin bat bateko bat jokatu zuen. Bookerri, bere aitak atletismorako zaletasuna bezain garrantzitsua zela saskibaloirako adimena izatea irakatsi zion. Erdi mailako eskolan zehar, Booker D'Angelo Russell eta Tyler Ulis etorkizuneko NBAko jokalarien lagun egin zen.
Kentucky Wildcats-ekin, unibertsitateko saskibaloian denboraldi bat jokatu ondoren, Booker Phoenix Sunsek aukeratu zuen 2015eko NBAko zirriborroa|2015eko NBAko hautaketako lehen itzuliko 13. hautaketan. 2017ko martxoaren 24an, partida batean 60 puntu baino gehiago lortu zituen (Boston Celticsen aurka 70ekin amaituz), eta hori lortzen zuen NBAko jokalaririk gazteena bihurtu zen. 2019ko martxoan, 22 urte zituela, partida batean 50 puntu jarraian lortzen zuen NBAko historiako jokalaririk gazteena ere bihurtu zen Booker. 2020an eta 2021ean, NBAko All-Star-erako hautaketak jaso zituen ordezko jokalari gisa.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabazi zuen AEBko taldearekin Frantziako (zilarrezkoa) eta Australiako (brontzezkoa) taldeak garaituz. Hauek osatzen zuten taldea: Bam Adebayo, Devin Booker, Kevin Durant, Jerami Grant, Draymond Green, Jrue Holiday, Keldon Johnson, Zach LaVine, Damian Lillard, JaVale McGee, Khris Middleton eta Jayson Tatum-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 01 ! | Gizonezkoa |
| 2024 | Paris | 01 ! | Gizonezkoa |

## Erreferentziak

* ↑ Tipton, Jerry. Meet the Cats: Kentucky's Devin Booker benefits from belief in dad. .
* ↑ Finkelstein, Adam. Booker, No. 18 prospect, commits to Kentucky. .
* ↑ Mississippi guard Booker commits to Kentucky. .
* ↑ Devin Booker Scores Franchise Record 70 Points – Phoenix Suns. .
* ↑ «Devin Booker» olympedia.org 2021-11-14an begiratua(Ingelesez)
* ↑ «Devin Booker» Olympics.com 2021-11-14an begiratua (Gaztelaniaz)
* ↑ "Saskibaloia, gizonezkoa, emaitzak 2020" olympedia.org (Ingelesez)

## Kanpo estekak

* «Devin Booker» Wikipedia (Ingelesez)
* Datuak: Q20031362
* Multimedia: Devin Booker (basketball, born 1996) / Q20031362